section_heading: Sezona 2005./2006.
paragraph_text: mini|300px|lijevo|Are (Švedska), Janica i njezin treći veliki Kristalni globus u karijeri za sezonu 2005./06. mini|300px|Janica s malim Kristalnim globusom. Are (Švedska), završnica FIS Svjetskog kupa 2006. godine Sezona je bila izuzetno uspješna. Osvojila je veliki kristalni globus kao ukupna pobjednica Svjetskog kupa. Pobijedila je u svim skijaškim disciplinama, što joj ni u jednoj sezoni, do tada nije uspjelo. U slalomu je slavila tri puta u njemačkom Ofterschwangu, finskom Leviju i švedskom skijalištu Åreu. Dva puta bila je pobjednica u veleslalomu u češkom Špindlerůvom Mlýnu i Åreu. U austrijskom Bad Kleinkirchheimu pobijedila je u spustu i superveleslalomu. Pobjede u kombinaciju, ostvarila je u švicarskom skijalištu St. Moritzu i norveškom Hafjell-Kvitfejllu. U slalomskoj utrci na Sljemenu, na njezin 24. rođendan, 5. siječnja 2006. godine, u drugoj, legendarnoj vožnji, skijala je bez jednog štapa i rukavice postigla 3. mjesto.